**Tilbakemelding fra avdeling Midt-Hedmark, jaktprøvereglement**

«Regler for jaktprøver for retrievere» og «NRKs rettledninger for jaktprøver for retrievere» er to dokumenter som bør vurderes i sammenheng. Avdeling Midt-Hedmark mener derfor at det må gis anledning til også å komme med tilbakemelding på «NRKs rettledninger for jaktprøver for retrievere» senere i høst. Spesielt med tanke på tolkning av tollingjaktprøvereglementet som er helt nytt. Forøvrig støtter avdelingen NRK´s forslag til endringer av reglementet, men har i tillegg disse kommentarene og ønsker å endre følgende:

**Punkt 1 Ledelse av prøven:**

*Kommentar*: Presiser hva som menes med ordinære/samlede prøver. Er det tilsvarende datofesta prøver i terminlista, i motsetningen til bevegelige prøver som går over en tidsperiode?

**Punkt 2 Instruks for NKKs representant:**

*Kommentar:* Det erpositivt at det nå blir tydeligjort i regelverket at det kan være ulike NKK-representanter på samme prøvenr. for bevegelige prøver når disse er på ulike datoer. Dette bør også presiseres under pkt. 1.1.4 «Ledelse av prøven».

**Punkt 3.5.2 Regler for B-prøver og punkt 9.4.2.**

Grove og diskvalifiserende feil er de samme i alle klasser, noe som harmonerer dårlig med at hunder i AK og Elite skal kunne prestere på et høyere nivå enn BK-hunder.

T.d. bør det være aksept for at en hund i BK som knaller (om hunden uten tillatelse forlater sin plass i den hensikt å apportere) ikke blir diskvalifisert dersom fører klarer å stoppe den.

Etter det svenske tollingjaktprøvereglementet er det t.d. aksept for at viltet blir lagt i nærheten av fører i BK, mens viltet skal leveres i hånd i AK og EK.

**Pkt. 9 Regler for tollingjaktprøver**

**Pkt 9.2 Klasseinndeling**

«**Eliteklasse (EK)** Hunden må ha oppnådd 2 × 1. premie i Åpen klasse på Tollingjaktprøve for to ulike dommere.»

*Kommentar*: Et krav om 2x1. premie for *2 ulike*dommere på TJP vil i nåværende situasjon med *ingen* godkjente norske dommere og trolig maks 4 prøver i året (Sørlandet, Østlandet, Trøndelag og evt. en Tollerfestival) medføre at det blir særdeles krevende å oppnå kravet for opprykk til eliteklassen.

Kravet til å kunne rykke opp i EK fra AK bør senkes til 2x1. premie. Det er **ikke** et krav etter det svenske TJP-reglementet at 1. premie må oppnås for 2 ulike dommere.

I tillegg bør en1. pr. oppnådd på offisiell TJP i Sverige, Danmark eller Belgia (disse landene har offisielle TJP) kunne godkjennes som kvalifiserende for opprykk til neste klasse.

*Argumentasjon: At en ekvipasje kan kvalifisere seg for start i en høyre klasse gjennom start på TJP i utlandet er viktig og riktig i en situasjon med få TJP i Norge.*

*Avd. Midt-Hedmark ønsker at teksten for klasseinndeling presiseres slik:****Åpen klasse (AK)***

*Hunden må ha oppnådd 1. premie i begynnerklassen på offisiell tollingjaktprøve. 1. premien kan være oppnådd i tilsvarende klasse i et annet land med offisiell tollingjaktprøve*.

**Eliteklasse (EK)**

*Hunden må ha oppnådd 2 x 1. premie i åpen klasse (AK) på offisiell tollingjaktprøve. En av disse 1. premiene kan være oppnådd i tilsvarende klasse i et annet land med offisiell tollingjaktprøve*.

**Pkt 9.3 Gjennomføring**

* «Under passiviteten skal hunden være helt stille og rolig. Føreren får ikke røre eller holde hunden. Trengs det kommandoer, skal disse være lave».   
  *Kommentar:* Her bør helt fjernes, da det i tollingjakt tolereres mindre lyd som ikke forstyrrer resultatet av lokkearbeidet.
* *Kommentar*: Det savnes beskrivelse av hele lokkearbeidet, dvs både smygingen og tollingarbeidet.

*Opprinnelig tekts* «Lokkearbeidet innleder alltid en tollingjaktprøve. Lokkearbeidet avsluttes alltid med skudd og vannmarkering» erstattes med denne teksten:  
  
*Lokkearbeidet består av*

* + *Smygingen, der hunden og føreren forsiktig skal smyge ned til stranden og gjemslet uten å forstyrre eller skremme fuglene ute på vannet og*
  + *Arbeidet i og ved gjemslet, der hunden skal veksle mellom lek- og fartsfylt tollingarbeid og passivitet inne i gjemslet.*

*Lokkearbeidet innleder alltid en tollingjaktprøve. Lokkearbeidet avsluttes alltid med skudd og vannmarkering*.

* **Begynnerklassen** *Kommentar:* Bekrivelse av søksarbeid under begynnerklasse mangler.   
  *Forslag til ny tekst*: *Hunden skal prøves i fritt søk. Søksområdet skal være lett framkommelig ved vatn, samt åpent vatn og/eller vann med vegetasjon, siv eller myrlendte partier.*  
  *Kommentar*: Det bør være 2 enkeltmarkeringer på vann.  
  «Minimum en enkeltmarkering på vann skal inngå på prøven» bør endres til:

*2 enkeltmarkering på vann skal inngå på prøven (avslutning av lokkarbeidet og ytterligere minst en enkeltmarkering på vann).*

* **Åpen klasse***Kommentar*: Det bør angis hvor mange vilt som skal inngå i søksområdet.  
  *Legg til teksten*: *Viltet kan i AK ligge opp til 60 m fra utgangspunktet. Antall vilt i søksområdet bør være minst fem*.

*Kommentar*: *Dirigeringsoppgaven i AK bør skje på vann*.

* **Eliteklassen**:

Kommentar: Dirigeringsoppgaven bør angis på samme måte som i åpen klasse.  
*Endre teksten til:* *Det skal inngå minst en dirrigeringsoppgave. Denne kan være opp til 100 m, men kortere oppgave er å foretrekke. Oppgaven skal skje helt eller delvis på vatn.*

**Pkt 9.4 Bedømmelse og premiering**

*Erstatt eksisterende tekst med denne:*   
*En tollingjaktprøve er ikke en retrieverjaktprøve (B-prøve) der man legger til et tollingmoment i innledningen. I en tollingjaktprøve skal hundens arbeid bedømmes med hensyn til hundens anvendelse i den tradisjonelle tollingjakten. Det er derfor irrelevant hvordan bedømmingen skjer i andre jaktprøver for apporterende hunder*.

*Avgjørende for premieringene skal være helhetsinntrykket dommeren har av hundens arbeid, egenskaper og effektivitet, og i tillegg dens kapasitet som jakthund i varierende situasjoner.*

*I bedømmingen skal dommeren legge størst vekt på smygingen og lokkearbeidet ved gjemselet. Disse momentene er helt spesifikke for rasen og skiller seg fra vanlig retrieverarbeid. Smygingen og lokkearbeidet skal derfor være avgjørende for premieringen på prøven.*

**9.4.2 Bedømmelse**

*Gjenstand for vurdering er hundens evne til å lokke fugler og vilje til å på land*

*og i vann, finne og hente skadede eller døde sjøfugl. God dressur og samarbeid er*

*forutsetninger for å jakte med Toller. Disse egenskapene hos hunden skal alltid vurderes:*

*Lokkearbeid, samarbeidsvilje, søk, fart og utholdenhet, nese, dirrigerbarhet, markeringsevne, skuddreaksjon, «stadga» (annet ord), apporteringslyst, apporteringsgrep, svømmeteknikk, vannpasjon og arbeidslyst i vann.*

***Bedømmingen skal ta hensyn til hvilken klasse hunden bedømmes i. Det skal stilles generelt større krav til en hund i eliteklasse enn en hund som stiller i begynnerklasse (BK)****.*

**Apportlyst**

*Lokalisert vilt skal apporteres spontant og leveres rett til fører. Hunden skal ikke fortsette å søke med vilt i munnen. Dobbelapportering eller bytte av vilt er feil som må bedømmes etter situasjon. En spontan og apporteringsvillig BK-hund som ved innlevering bytter vilt bør ikke belastes for mye. Åpenbar vegring for å apportere lokalisert vilt er en alvorlig feil som berettiger dommeren å avbryte prøven.*

**Apportgreppbevegelser***Viltet skal apporteres slik at det ikke hunden mister grepet, hundens bevegelser skal ikke hindres og viltet skal ikke skades av hundens tenner. Apportgrepet skal bedømmes etter at lokkearbeidet er avsluttet med det første vannarbeidet.*

*Når grepets mykhet skal bedømmes, skal det tas hensyn til viltets kondition. Er det usikkerhet om viltet er blitt skadd i kastet eller nedslaget eller om det er hunden som har forårsaket det, skal hunden fritas.  
Avleveringene skal skje velvillig i førerens hånd uten at han/hun behøver å flytte seg****. I BK aksepteres det at avleveringene skjer i førerens umiddelbare nærhet.***

*Apportgrep som skader viltet berettiger dommeren til å avbryte prøven*.

**Utholdenhet**

*Hunden bør ha et jevnt tempo og ikke bli utmattet under prøven. Bedømmingen skal ta hensyn til om prøven gjennomføres i varmt vær eller om terrenget er tungt og vanskelig å bevege seg i.*

**Samarbeid / Will to please**

*Hunden bør vise vilje til å samarbeide med føreren under hele prøven. Det forventes at en toller lydig og oppmerksomt følger føreren i terrenget.*

**Eventuelt lyd**

*I tollingjakten kan mindre lyd som ikke påvirker resultatet av lokkearbeidet og jakten tolereres. En hund som for eksempel av arbeidslyst kommer med litt mindre lyd når den svømmer ut til felt vilt, eller som av forventning ikke er helt stille før et søksarbeid belastes ikke. Men en hund som er helt stille under hele prøven skal ha fordel av det.*

**Diskvalifiserende feil**

* *Om hunden utfører et utilfredsstillende arbeid kan dommeren avbryte prøven. Annet som gir dommeren anledning til å avbryte prøven:*
* *Helt utilfredsstillende tollingarbeid*
* *Helt utilfredsstillende søk*
* *Hunden er ute av hånd*
* *Sterk skuddredsel*
* *Ukontrollerbar opphisselse*
* *Åpenbar apportvegring*
* *Apportgrep som skader vilt*
* *Total uvilje mot å gå i vann*
* *Aggressiv mot annen hund*

**Pkt 9.4.3 Premiering**

* Det bør skrives fullstendig kritikkskjema i alle klasser.

Under premiering bør det også presiseres at *«Helhetsinntrykket av lokkearbeidet er veiledende for hele evalueringen og den avsluttende bedømmingen av hunden under prøven. En hund som har gjort et mindre overbevisende lokkearbeid under prøven kan ikke arbeide seg opp til en høyere premiering, selv om arbeidet etter skuddet er overbevisende.»*